‘บีฟิท’สาหัสถล่มแม่ลูกส่อวืดมาเลย์
บีฟิทแม่ลูกกอดคอกันลงเหว หวั่นการเจรจากับ OSK ส่อเค้าล่ม
18 ส.ค. 2554

บีฟิทแม่ลูกกอดคอกันลงเหว หวั่นการเจรจากับ OSK ส่อเค้าล่ม
การซื้อขายหุ้น บริษัทเงินทุน กรุงเทพธนาทร (BFIT) ปรับตัวลงแรงถึง 0.50 บาท หรือคิดเป็น 8.33% มาปิดที่ระดับ 5.50 บาท มูลค่าการซื้อขาย 7 ล้านบาท และบริษัทลูกคือบริษัทหลักทรัพย์ บีฟิท (BSEC) ทรุดหนักกว่า ปิดที่ 1.74 บาท ร่วง 0.44 บาท หรือ 20.18% มูลค่าการซื้อขายหนาแน่น 29.65 ล้านบาท แต่ราคาตอนนี้ยังไกลห่างจากที่เคยเคลื่อนไหวแถว 1.20 บาท ก่อนเล่นข่าวขายหุ้นล็อตใหญ่ 
มาร์เก็ตติงกล่าวว่า ราคาหุ้น BFIT และ BSEC ปรับตัวลงแรงผิดปกติ โดยยังไม่ทราบสาเหตุ แต่อาจจะเป็นไปได้ว่าการเจรจาซื้อขายหุ้น BSEC ระหว่างผู้บริหาร BFIT และผู้บริหารของ OSK Investment Bank Berhad อาจจะไม่ราบรื่นก็ได้ 
อย่างไรก็ตาม ทางบริษัทแจ้งตลาดหลักทรัพย์เมื่อวันที่ 18 ม.ค. 2554 ที่ผ่านมาว่า ทาง OSK จากประเทศมาเลเซียแจ้งความจำนงขอเข้าทำแผน Due Diligence บริษัทโดยมีระยะเวลาการดำเนินงาน 1 เดือน ซึ่งขณะนี้ยังไม่ครบกำหนด
ขณะที่ปัจจุบันหุ้น BSEC ยังติดเกณฑ์แคชบาลานซ์ (นักลงทุนต้องวางเงินสด 100% ก่อนสั่งซื้อหุ้น) จนถึงวันที่ 4 ก.พ. 2554